Beoltják a fákat, hogy enyhítsék a melbourne-i szénanáthások szenvedését
Hormoninjekcióval oltják be a fákat Melbourne-ben, hogy megkönnyítsék a szénanáthások életét a tavaszi hónapokban.
Az illetékes városi tanács a Melbourne északi részén található Lygon Street-i platánokat vette célba: a fák valóságos rémálommá változtatják a szabadtéri étkezéseket a kávézókkal teli forgalmas negyedben.
A fák termésérõl lehulló szõrszálak orr-, szem- és torokirritációt váltanak ki az õket belélegzõ, illetve lenyelõ vacsorázóknál. "Annyi esik le belõlük, hogy szinte különálló réteget képeznek az ember kapucsínóján" - mondta Robert Doyle fõpolgármester.
A tanács elsõ körben természetes hormonnal oltotta be a fákat, ám a kísérlet kudarcba fulladt, így most a termõtalajba fognak injekciózni és lefújják a lombkoronákat - adta hírül a Yahoo hírportál.
Doyle szerint mindez egyáltalán nem károsítja a fákat, csupán csökkenti a terméshulladékot, amely szó szerint mindenhová eljut a városban tavasszal. A helyi kávézótulajdonosok örömmel üdvözölték a tervet.
Melbourne faállományának nagyjából háromnegyedét a közönséges platánok teszik ki. A tanács szerint amennyiben a mostani kezdeményezés sikeresnek bizonyul, akkor jövõ tavasszal széles körben beoltják a fákat.
tudomány